આજના યુવાનો વાત વાતમાં હતાશામાં જતા રહે છે. નાની-નાની મુસીબતોમાં નાસીપાસ થઈ જાય છે. તેવા યુવાનોને હું કહેવા માગું છું કે, મારો આખો પરિવાર મારા પર નભે છે. નાનકડી દુકાન ચલાવવાની જવાબદારી પણ મારા પર છે. મારા સ્વપ્નને પૂરાં કરવા માટે નાણાંની વ્યવસ્થા કરવાનો પડકાર પણ મારી સામે ઊભો છે. આ ઉપરાંત હું એવરેસ્ટ સર કરવાની સખત તાલીમ પણ લઈ રહ્યો છું. આટલી મુસીબતોમાં પણ થોડાક જ સમયમાં હું એવરેસ્ટ સર કરવાનું મારું બાળપણનું સ્વપ્ન પૂરું કરવા જઈ રહ્યો છું. માટે તમારા લક્ષ્ય કે ધ્યેયને એટલું વિશાળ અને ચોક્કસ બનાવો કે તેના માર્ગમાં આવતા મોટા મોટા પડકારો પણ સામાન્ય લાગે.